Vrouekeur | Uit die kelder: Kry meer as net wyn by Baleia Bay
Tuis > Nuus & Vermaak > Nuus & Vermaak Artikels > Uit die kelder: Kry meer as net wyn by Baleia Bay
UIT DIE KELDER: KRY MEER AS NET WYN BY BALEIA BAY
Baleia Bay het in November 2014 hul amptelike opening gehad. Dié nuweling is naby die dorpie Vermaaklikheid geleë, in ‘n nuutopkomende wynstreek langs die Kaapse Suidkus.
Vars van die plaas
Baleia Bay het in November 2014 hul amptelike opening gehad. Dié nuweling is naby die dorpie Vermaaklikheid geleë, in ‘n nuutopkomende wynstreek langs die Kaapse Suidkus. Die omgewing is gekies vir die kalkryke grond en nabyheid tot die see; die koel seebries wat deurgaans oor die wingerde waai verlaag die temperatuur en verseker dat net die beste kwaliteit druiwe geproduseer word.
Die naam kom van die Portugese woord vir walvis (baleia) en sluit aan by die plaas se nabyheid aan St. Sebastianbaai, wat dikwels Suid-Afrika se walvisbabakamer genoem word. Die wyne het reeds begin naam maak deur talle wyntoekennings in te palm. Die toekennings sluit menigte van die Chardonnay 2013 in, insluitend ‘n dubbelgoud by die Michelangelo-toekennings van 2014 beste nuwe fonds op skou by die Old Mutual Trophy Wine Show 2014. Die chardonnay, pinot noir en sauvignon blanc het die RECM Best Value 2014-toekennings ontvang. Daar is ook brons Veritas-toekennings gegee aan die pinot noir, die ongehoute chardonnay en die rosé. Benewens wyn is Baleia Bay ‘n kleinvervaardiger van ekstra suiwer-olyfolie. Daar is ook die LaBella Restaurant & Deli wat op die plaas langs die kelder en proelokaal geleë is. Daar is daagliks tuisgemaakte etes en varsgebakte produkte beskikbaar.
Tye Die restaurant en deli is Maandae tot Vrydae van 08:00 tot 17:00, Saterdae van 08:00 tot 15:00 en Sondae van 08:00 tot 16:00 oop. Bel Maryke Holtzhauzen by 028 713 1367
E-pos admin@baleiabay.co.za Besoek www.baleiabay.co.za.
Gesels op Facebook of Twitter @BaleiaBayWines
Sleutel Woord: BaleiaBay
MUSIEKNUUS: Die nuwe Nicholis
Kyk hoe lyk Nicholis Louw se splinternuwe CD, Gebed van 'n Sondaar.
Nuwe voorkoms vir De Wetshof-etikette spog met Cape Vintner Classification-status